laion/Wikipedia-Exotic huggingface dataset:
বাবুঘাট

বাবুঘাট হল কলকাতা শহরে হুগলি নদীর তীরে অবস্থিত একটি ঐতিহাসিক ঘাট। এটি স্ট্র্যান্ড রোডে অবস্থিত। ঘাটটি ঔপনিবেশিক স্থাপত্যরীতি অনুসারে নির্মিত। এর প্যাভিলিয়নটি বিশালাকার থাম-বিশিষ্ট ডোরিক-গ্রিক শৈলীর। ঘাটটির সম্পূর্ণ নাম বাবু রাজচন্দ্র দাস ঘাট। এটি কলকাতার জানবাজার এলাকার জমিদার রাজচন্দ্র দাসের নামে নামাঙ্কিত। রাজচন্দ্র দাস ছিলেন রানি রাসমণির স্বামী। রানি রাসমণি ১৮৩০ সালে স্বামীর স্মৃতিরক্ষার্থে এই ঘাট তৈরি করান। এটি কলকাতার দ্বিতীয় প্রাচীনতম ঘাট। বর্তমানে প্যাভিলিয়নটি হিন্দু পুরোহিত ও হকারদের বসারজায়গা। ঘাটের পুরনো ঔপনিবেশিক কাঠামোটি এখন ভগ্নপ্রায়। মেয়েদের স্নানের জন্য ঘাটের যে অংশটি নির্মিত হয়েছিল, সেটি এখন আস্তাকুঁড়। যদিও ঘাটে সারাদিনই অনেক মানুষ স্নান করেন। এখানে পূজাপার্বনও হয়ে থাকে। দুর্গাপূজার সময় বিভিন্ন অনুষ্ঠান পালনের জন্য এই ঘাটে মানুষের ভিড় জমে। বিভিন্ন পূজার পর প্রতিমা বিসর্জনের জন্যও এই ঘাট ব্যবহৃত হয়। হাওড়া স্টেশন ও হাওড়া শহরের অন্যান্য শহরে যাবার জন্য বাবুঘাটের লঞ্চ ঘাটটি ব্যবহৃত হয়। এখান থেকে নিয়মিত ফেরি পরিষেবা দেওয়া হয়। এই পরিষেবার দায়িত্বে আছে আন্তর্দেশীয় জলপথ কর্পোরেশন। বাবুঘাট থেকে হাওড়া, চাঁদপাল ঘাট, তেলকল ঘাট ও বালিতে লঞ্চ যায়। ঘাটের বাইরে একটি বাস টার্মিনাস আছে। এটি কলকাতার একটি অন্যতম প্রধান বাস টার্মিনাস। এই টার্মিনাস থেকে বিহার, ঝাড়খণ্ড, ওড়িশা এবং পশ্চিমবঙ্গের অন্যান্য শহরে যাবার বাস ছাড়ে। নিকটস্থ আরেকটি বাস টার্মিনাস থেকে কলকাতার অন্যান্য অঞ্চলে যাবার বাস ছাড়ে। বাবুঘাট কলকাতার প্রধান ব্যবসাকেন্দ্র বড়বাজারের কাছেই অবস্থিত বলে এই বাস স্ট্যান্ডটি খুবই গুরুত্বপূর্ণ একটি বাসস্ট্যান্ড। চক্ররেলের ইডেন গার্ডেনস রেলওয়ে স্টেশনটি বাবুঘাট-সংলগ্ন। ইডেন গার্ডেনস, নেতাজি ইন্ডোর স্টেডিয়াম, পশ্চিমবঙ্গ বিধানসভা, ক্যালকাটা সুইমিং ক্লাব, কলকাতা হাইকোর্ট, মহাকরণ, প্রিন্সেপ ঘাট ও মিলেনিয়াম পার্ক এই ঘাটের কাছেই অবস্থিত। Ghats Of Decay & Despair আর্কাইভইজে আর্কাইভকৃত ২০১৩-০১-০৩ তারিখে Times of India dated November 6, 2010. "সংরক্ষণাগারভুক্ত অনুলিপি"। ৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।  "Kolkata-Ferry services"। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।  Bandyopadhyay, Krishnendu (22)। "Bus-stand shift still on paper"। Times of India। ৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ 28 December 2011।  অজানা প্যারামিটার |month= উপেক্ষা করা হয়েছে (সাহায্য); এখানে তারিখের মান পরীক্ষা করুন: |তারিখ=, |year= / |date= mismatch (সাহায্য) Terrorists using Babughat as transit point আর্কাইভইজে আর্কাইভকৃত ২০১৩-০১-০৩ তারিখে Times of India, Nov 25, 2010. Ghat Activities 2 | Babughat , Kolkata
আউটরাম ঘাট

আউটরাম ঘাট হল কলকাতা শহরের হুগলি নদীর তীরে অবস্থিত একটি ঐতিহাসিক ঘাট। ঊনবিংশ শতাব্দীতে ব্রিটিশ সরকার স্যার জেমস আউটরামের স্মৃতিতে এই ঘাটটি নির্মাণ করেছিল। সেই যুগে পূর্ববঙ্গ ও ব্রহ্মদেশ থেকে আগত জাহাজের প্রধান মুরিং হিসেবে ব্যবহারের জন্য এই ঘাটটি ব্যবহৃত হত। বাবুঘাটের দক্ষিণে এই ঘাটটি অবস্থিত। "সংরক্ষণাগারভুক্ত অনুলিপি"। ২৯ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।  "A Riverfront Trip to Watch the Natives – Outram Ghat, Calcutta"। ২৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।  "সংরক্ষণাগারভুক্ত অনুলিপি"। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৩।
প্রতিহিংসাপরায়ণ ভূত

পুরাণে ও লোকসাহিত্যে, প্রতিহিংসাপরায়ণ ভূত বা প্রতিহিংসাপরায়ণ আত্মা বলতে সেই সব মৃত আত্মাকে নির্দেশ করা হয় যারা মৃত্যুর পর তাদের উপর ঘটা বিভিন্ন অবিচার যেমন; অস্বাভাবিক মৃত্যু, নিষ্ঠুরতা ও অন্যান্য অবিচারের জন্য প্রতিশোধ নিতে ফিরে আসে। এ কারণে কিছু কিছু সংস্কৃতিতে অন্ত্যেষ্টিক্রিয়া, সমাহিত করা বা শবদাহ অনুষ্ঠানগুলো গুরুত্বপূর্ণ হিসেবে বিবেচিত হয়; প্রতিহিংসাপরায়ণ ভূতদের সেই অসুখী সব ভূতও বলা হয় যাদের মৃত্যুর পর তাদের শেষকৃত্য অনুষ্ঠান বা এধরনের আচার সঠিকভাবে পালিত হয়নি। প্রাচীন বিভিন্ন সংস্কৃতিতেও প্রতিহিংসাপরায়ণ ভূতের বিশ্বাস প্রচলিত ছিল। বিভিন্ন কিংবদন্তি ও বিশ্বাস অনুসারে, এসব ভূতেরা জীবিতদের বিশ্বে লক্ষ্যহীনভাবে ও অস্থিরভাবে ঘুরে বেড়ায় এবং প্রতিশোধ নেওয়ার উত্তম সময় সন্ধান করে। যখন প্রতিশোধ নেওয়া শেষ হয়ে যায় তখন তার মৃতদের দুনিয়ায় ফিরে যায় কিন্তু কিছু কিছু ক্ষেত্রে এরা অসন্তুষ্ঠ থাকে। কিছু কিছু সংস্কৃতিতে বিশ্বাস করা হয় প্রতিহিংসাপরায়ণ ভূতেরা সাধারণত নারী হয়ে থাকে; বিশ্বাস অনুসারে, যে সকল নারীদের বেঁচে থাকতে তাদের উপর অন্যায়-অত্যাচার করা হয়েছে এবং হতাশা নিয়ে মৃত্যুবরণ করেছে তারাই পরবর্তীকালে মৃত্যুর পর প্রতিহিংসাপরায়ণ ভূতে পরিণিত হয়। বিভিন্ন সংস্কৃতিতে প্রতিহিংসাপরায়ণ ভূত তাড়ানোর জন্য মন্ত্র ও তাদের হাত থেকে নিবৃত্তির জন্য সামাজিক ও ধর্মীয়ভাবে বিভিন্ন আচার অনুষ্ঠান পালন করা হয়ে থাকে। প্যরাগুয়ের উত্তরের আচি জাতিগোষ্ঠীর লোকজন প্রথাসিদ্ধ সমাধির পরিবর্তে শবদাহ সমাহিত করাকে খুবই বিপদজ্জনক মনে করে এবং এতে প্রতিহিংসাপরায়ণ ভূতের আক্রমনের ঝুঁকি রয়েছে বলে বিশ্বাস করে। যেকোন স্থানে কোন ব্যক্তি খুন হলে এবং মৃতদেহ সঠিকভাবে সমাহিত করা না হলে; মৃতদেহ পুনরায় কবর থেকে উঠানো হয় এবং পরবর্তীতে খারাপ আত্মাদের হাত থেকে বাঁচার জন্য সঠিক আচার অনুষ্ঠানের মাধ্যমে পুনরায় সমাহিত করা হয়। বিভিন্ন দেশে সমসাময়িক চলচ্চিত্র পতিহিংসাপরায়ণ ভূতের কাহিনী নিয়ে তৈরি করা হয়েছে; যেমন, দ্য গ্রাজ, দ্য পিট এন্ড দ্য পেন্ডুলাম, দ্য ফগ, দ্য ওয়ার্ড, ক্যসাদাগা, কাল, লেফ্ট ফর ডেড, বিশ সাল বাদ, ডার্লিং, রাগিনী এমএমএস, ডার্ক স্যাডোস ও দ্য ট্রাবলসাম নাইটস চলচ্চিত্র ধারাবাহিক। এছাড়াও কিছু টেলিভিশন ধারাবাহিক যেমন, স্পুকি ভ্যালেন্টাইন, স্পুকি নাইট, কার্মেড এন্ড ঘোস্ট উইসপারার ও জনপ্রিয় থাই টেভিভিশন অপেরা রেঙ গাও। কিছু কিছু উপন্যাস যেমন, তামির ত্রিয়াদ ও তামসিন, কমিকস যেমন, জেন্টেলম্যান ঘোস্ট এন্ড জাজ ডেথ, অ্যানিমেশন ধারাবাহিক যেমন, ড্যানি ফেন্টম ও অ্যাডভেঞ্চার গেম যেমন, জো মিথোসও পতিহিংসাপরায়ণ ভূতের কাহিনী নিয়ে নির্মিত। ভূত Kwon, Heonik (২০০৮)। Ghosts of War in Vietnam। Cambridge: Cambridge University Press। আইএসবিএন 0-521-88061-0।  Kentucky's Most Haunted: The Vengeful Ghost of Carl Pruitt[স্থায়ীভাবে অকার্যকর সংযোগ] Henry Whitehead, The Village Gods of South India, Asian Educational Services, New Delhi 1988 (First ed. 1921), আইএসবিএন ৯৭৮-৮১-২০৬-০১৩৭-৬ Xavier Romero-Frias, The Maldive Islanders, A Study of the Popular Culture of an Ancient Ocean Kingdom, Barcelona 1999, আইএসবিএন ৮৪-৭২৫৪-৮০১-৫ Pierre Clastres, Chronique des indiens Guayaki. Ce que savent les Aché, chasseurs nomades du Paraguay. Plon. Paris, 1972 উইকিমিডিয়া কমন্সে প্রতিহিংসাপরায়ণ ভূত সংক্রান্ত মিডিয়া রয়েছে। Violent Death Thai book Beware of the Chinese Ghosts Thailand, Types of Thai Ghosts and Spirits
দ্য ওয়েব অফ ইন্ডিয়ান লাইফ

দ্য ওয়েব অফ ইন্ডিয়ান লাইফ (১৯০৪) হল ভগিনী নিবেদিতার লেখা একটি বই। বইটি একটি প্রবন্ধ সংকলন। প্রকাশের পর বইটি খুবই জনপ্রিয় হয়। বইটির ভূমিকা লিখে দিয়েছিলেন রবীন্দ্রনাথ ঠাকুর। এই বইতে নিবেদিতা ভারতের নানা বিষয় নিয়ে আলোচনা করেছেন। এর মধ্যে প্রধান হল ভারতীয় হিন্দুদের জীবন। ভারতের বর্ণব্যবস্থা নিয়েও নানা কথা আলোচনা করা হয়েছে এখানে। এছাড়া সমাজে নারীর স্থান, জন্ম ও মৃত্যু নিয়ে বৈদিক মত, তীর্থযাত্রা, ভারতে ইসলামের আগমন ইত্যাদি বিষয়ও আলোচিত হয়েছে। Elleke Boehmer (৩ মার্চ ২০০৫)। Empire, the National, and the Postcolonial, 1890-1920: Resistance in Interaction। Oxford University Press। পৃষ্ঠা 79–। আইএসবিএন 978-0-19-818445-4। সংগ্রহের তারিখ ৯ অক্টোবর ২০১২।  "The web of Indian Life details"। Sacred Texts। সংগ্রহের তারিখ ৯ অক্টোবর ২০১২।  Savel Zimand (১৯২৮)। Living India। Ayer Publishing। পৃষ্ঠা 276–। আইএসবিএন 978-0-8369-9974-7। সংগ্রহের তারিখ ৯ অক্টোবর ২০১২।  Full text at Sacred Texts Full book at archive.org
প্যাসিফিক রিম (চলচ্চিত্র)

প্যাসিফিক রিম (ইংরেজি: Pacific Rim) জুলেরমো ডেল টরো দ্বারা পরিচালিত, জুলেরমো ডেল টরো এবং ট্রাভিস বীচম্যান দ্বারা লিখিত, এবং চার্লি হুন্নাম, ইদ্রিস এল্বা, রিঙ্কো কিকুছি, চার্লি ডে, রবার্ট কাযিন্সকী, ম্যাক্স মার্টিনি, এবং রন পালম্যান কর্তৃক অভিনীত একটি ২০১৩ আমেরিকান কল্প বিজ্ঞানের দৈত্য বিষয়ক চলচ্চিত্র। চলচ্চিত্রটির সময়কাল ২০২০-এর দশকে, যখন পৃথিবী প্রশান্ত মহাসাগর এর মেঝে উপর একটি interdimensional প্রবেশমুখ থেকে নির্গত colossal দানব কাইজুর সাথে যুদ্ধে করে। দানবের সাথে যুদ্ধ করার জন্য, মানুষ ইয়েগারস:দৈত্যকায় মানবআকৃতি মেকা তৈরি করে, প্রতিটি দুইজন বৈমানিক দ্বারা নিয়ন্ত্রিত যাদের মন একটি স্নায়ুর সেতুর সাথে সংযুক্ত। চার্লি হুন্নাম ইদ্রিস এল্বা রিঙ্কো কিকুছি চার্লি ডে রবার্ট কাযিন্সকী ম্যাক্স মার্টিনি রন পালম্যান "PACIFIC RIM (12A)"। ব্রিটিশ বোর্ড অফ ফিল্ম ক্লাসিফিকেশন। ২০১৩-০৭-০৯। সংগ্রহের তারিখ ২০১৩-০৭-০৯।  "Pacific Rim"। বক্স অফিস মোজো। সংগ্রহের তারিখ আগস্ট ২৫, ২০১৩।  দাপ্তরিক ওয়েবসাইট ইন্টারনেট মুভি ডেটাবেজে প্যাসিফিক রিম (ইংরেজি) রটেন টম্যাটোসে প্যাসিফিক রিম (ইংরেজি) বক্স অফিস মোজোতে প্যাসিফিক রিম (ইংরেজি) অলমুভিতে প্যাসিফিক রিম (ইংরেজি) টেমপ্লেট:গিয়ের্মো দেল তোরো প্রবেশদ্বার:  চলচ্চিত্র
হাওড়া পুলিশ কমিশনারেট

হাওড়া পুলিশ কমিশনারেট বা হাওড়া সিটি পুলিশ হল হাওড়া জেলার কয়েকটি নির্দিষ্ট শহরাঞ্চলের আইনশৃঙ্খলা রক্ষার দায়িত্বে থাকা একটি বিশেষ শহরাঞ্চলীয় পুলিশ বাহিনী। এটি ২০১১ সালে প্রতিষ্ঠিত হয়। এই কমিশনারেট পশ্চিমবঙ্গ পুলিশের একটি শাখা। হাওড়া জেলা পুলিশকে দ্বিখণ্ডিত করে এই বাহিনী গঠন করা হয়েছে। মোট ১৫ টি থানা এই বাহিনীর অধীনে আছে। হাওড়ার প্রথম পুলিশ কমিশনার হলেন অজেয় মুকুন্দ রাণাডে। ১.বালি থানা ২.লিলুয়া থানা ৩.মালিপাঁচঘড়া থানা ৪.গোলাবাড়ি থানা ৫.হাওড়া থানা ৬.শিবপুর থানা ৭.জগাছা থানা ৮.বাঁটরা থানা ৯.নিশ্চিন্দা থানা ১০.বেলুড় থানা ১১.সাঁতরাগাছি থানা ১২.দাশনগর থানা ১৩.হাওড়া মহিলা থানা ১৪ হাওড়া সাইবার থানা ১৫ এ জ সি সি বোস বোটানিক গার্ডেন থানা ১৬ চ্যাটারজিহাট থানা ১ বালি ২ দাশনগর ৩ ধুলাগড় ৪ গোলাবাড়ি ৫ হাওড়া ৬ হাওড়া রেল স্টেশন ৭ কোনা ৮ ২য় হুগলী ব্রীজ ব্যারাকপুর পুলিশ কমিশনারেট বিধাননগর পুলিশ কমিশনারেট কলকাতা পুলিশ "Howrah Police Commissionerate" (ইংরেজি ভাষায়)। West Bengal Police, Government of West Bengal। ২৪ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।  "Present post held by IPS officers as on 01.02.2012" (পিডিএফ) (ইংরেজি ভাষায়)। West Bengal Police। ১৬ ফেব্রুয়ারি ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।
জাগো বাংলা

জাগো বাংলা হল একটি বাংলা দৈনিক সংবাদপত্র। এটি কলকাতা থেকে প্রকাশিত হয়। পত্রিকাটি হল সর্বভারতীয় তৃণমূল কংগ্রেসের বাংলা মুখপত্র। পশ্চিমবঙ্গের বিভিন্ন অঞ্চলে, মূলত গ্রামীণ এলাকায়, দলের বার্তা পৌঁছে দিতে এই পত্রিকাটিকে ব্যবহার করা হয়। ২০১১ সালের হিসেব অনুযায়ী, পশ্চিমবঙ্গে এই পত্রিকাটির প্রচার সংখ্যা ৬০,০০০। পত্রিকার বর্তমান সম্পাদক পার্থ চট্টোপাধ্যায়। ২০২১ এর ২১শে জুলাই সাপ্তাহিক থেকে দৈনিক হয়। Banerjee, Nirmalya (২৫ নভেম্বর ২০০৪)। "'Jago Bangla' yet to be a success"। দ্য টাইমস অব ইন্ডিয়া।  সংবাদদাতা, নিজস্ব। "২১ জুলাই থেকে দৈনিক হচ্ছে তৃণমূলের মুখপত্র 'জাগো বাংলা'"। www.anandabazar.com। সংগ্রহের তারিখ ২০২১-০৭-২৩।  "২১ জুলাই থেকে 'জাগো বাংলা' দৈনিক, টুইট অভিষেকের"। Aaj Tak বাংলা। সংগ্রহের তারিখ ২০২১-০৭-২৩।  "Jaago Bangla to now take on Ganashakti daily"। The Times of India। মার্চ ১১, ২০১১। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১২।  দাপ্তরিক ওয়েবসাইট aitmc.org ওয়েব্যাক মেশিনে আর্কাইভকৃত ১৬ জানুয়ারি ২০১৩ তারিখে epaper.jagobangla.in ২০২১-শে জাগো বাংলার দৈনিক সংবাদের পিডিএফ
ডি-লিঙ্ক

ডি-লিঙ্ক কর্পোরেশন ১৯৮৬ সালের মার্চ মাসে তাইপেই শহরে প্রতিষ্ঠিত হয়। এটি নেটওয়ার্ক অ্যাডাপ্টার ভেন্ডর হিসেবে যাত্রা শুরু করে এবং পরে গ্রাহক ও ব্যবসা উভয় পর্যায়ে নেটওয়ার্কিং সল্যুশন নির্মাতায় পরিণত হয়। ২০০৭ সালে ডি-লিঙ্কের মার্কেট শেয়ার ছিল ২১.৯%। ২০০৭ সালে এটি ইফো টেক ১০০ এর তালিকায় ছিল। ডি-লিঙ্কের ৬৪টি দেশে ১২৭টি বিক্রয়কেন্দ্র রয়েছে। ডি-লিঙ্কের প্রদাহ্ন প্রতিদ্বন্দ্বী সিসকো, নেটগিয়ার এবং হিউলেট-প্যাকার্ড। Emops.Twse.com.tw উইকিমিডিয়া কমন্সে ডি-লিঙ্ক সংক্রান্ত মিডিয়া রয়েছে। D-Link International D-Link source code released under GPL Complete D-Link Device Listing
ইভান স্যাগ

ইভান স্যাগ (ইংরেজি: Ivan Sag) একজন মার্কিন ভাষাবিজ্ঞানী। ১৯৪৯ সালে তিনি জন্মগ্রহণ করেন। ২০১৩ সালে মৃত্যুবরণ করেন। তিনি স্ট্যানফর্ড বিশ্ববিদ্যালয়ে অধ্যাপনা করতেন। তিনি বাক্যতত্ত্বের হেড-ড্রিভেন ফ্রেজ স্ট্রাকচার গ্রামার তত্ত্বের প্রবর্তক হিসেবে বিশেষ পরিচিত। "Ivan A. Sag"। Stanford University। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৮।  "RIP Ivan Sag (1949-2013)"। Stanford University Symbolic Systems Program। ২১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৮।  ইভান স্যাগের ব্যক্তিগত ওয়েবপেজ
২০১৩–১৪ অস্ট্রেলিয়া ক্রিকেট দলের ভারত সফর

অস্ট্রেলিয়া জাতীয় ক্রিকেট দল ১০ অক্টোবর থেকে ২ নভেম্বর, ২০১৩ তারিখ পর্যন্ত ভারত সফর করে। সফরে দলটি ১টি টুয়েন্টি২০ আন্তর্জাতিক খেলাসহ ৭টি একদিনের আন্তর্জাতিক ক্রিকেট সিরিজে ভারতীয় দলের মোকাবেলা করে। পিঠের আঘাতপ্রাপ্তির জন্য অস্ট্রেলীয় ক্রিকেটার মাইকেল ক্লার্কের পরিবর্তে কলাম ফার্গুসন অংশগ্রহণ করেন। এছাড়া, দলের নেতৃত্বভার জর্জ বেইলি গ্রহণ করেন। দ্বিতীয় একদিনের আন্তর্জাতিক খেলায় অস্ট্রেলিয়ার প্রথম পাঁচজন ব্যাটসম্যানই পঞ্চাশ বা তদূর্ধ্ব রান সংগ্রহ করেছেন যা একদিনের ক্রিকেট ইতিহাসে অন্য কোন দলই এ সক্ষমতা প্রদর্শন করতে পারেননি। ভারত টসে জয়ী হয়ে ফিল্ডিংয়ের সিদ্ধান্ত নেয়। নিক ম্যাডিনসনের টি২০আইয়ে অভিষেক ঘটে। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। ওডিআইয়ের ইতিহাসে প্রথম দল হিসেবে অস্ট্রেলিয়ার প্রথম পাঁচজন ব্যাটসম্যানই অর্ধ-শতক রান করেছেন। বিরাট কোহলি ভারতের পক্ষে দ্রুততম সেঞ্চুরি করেন ৫২ বলে। একদিনের ক্রিকেট ইতিহাসে দ্বিতীয় সর্বোচ্চ রানের লক্ষ্যমাত্রা অর্জন। অস্ট্রেলিয়া টসে জয়ী হয়ে ফিল্ডিংয়ের সিদ্ধান্ত নেয়। ভারত টসে জয়ী হয়ে ফিল্ডিংয়ের সিদ্ধান্ত নেয় বৃষ্টিজনিত কারণে ভারতের ইনিংস ৪.১ ওভারে থেমে যায়। বহিঃমাঠ ভেজা থাকায় কোন খেলা হয়নি ভারত টসে জয়ী হয়ে ফিল্ডিংয়ের সিদ্ধান্ত নেয় ক্রিকেটের ইতিহাসে তৃতীয় সর্বোচ্চ রান অতিক্রমণের মাধ্যমে জয়। অস্ট্রেলিয়া টসে জয়ী হয়ে ফিল্ডিংয়ের সিদ্ধান্ত নেয় সর্বোচ্চ রান করেও অস্ট্রেলিয়া ব্যর্থ হয়। জেমস ফকনার দ্রুততম অস্ট্রেলীয় হিসেবে সেঞ্চুরি করেন - ৫৭ বলে। রোহিত শর্মা’র ২০৯ দ্বিতীয় সর্বোচ্চ ওডিআই রান। রোহিত শর্মা ১৬ ছক্কা হাঁকান ও বিশ্বরেকর্ড গড়েন (পূর্বতন: শেন ওয়াটসন - ১৫ ছক্কা)। গ্লেন ম্যাক্সওয়েলের ১৮ বলে ৫০ রান ওডিআই ক্রিকেটে দ্বিতীয় দ্রুততম সমতাসূচক অর্ধ-শতক। ভারত ৭ খেলার সিরিজ ৩-২ ব্যবধানে বিজয়ী হয় (২ খেলা বৃষ্টিতে পরিত্যক্ত)। "Australia to tour India for seven ODIs, one T20"। ESPNcricinfo। ESPN EMEA। জুলাই ৩, ২০১৩। সংগ্রহের তারিখ জুলাই ৬, ২০১৩।  "Australia captain Michael Clarke out of India tour with back injury"। BBC Sport। সংগ্রহের তারিখ ২০১৩-১০-০২।  "Top five catapult Australia to 359". ESPN Cricinfo. Retrieved 2013-10-16. "Records / Australia in India ODI Series, 2013/14 / Most runs" (ইংরেজি ভাষায়)। Cricinfo। সংগ্রহের তারিখ ২০১৬-০১-২২।  "Records / Australia in India ODI Series, 2013/14 / Most wickets" (ইংরেজি ভাষায়)। Cricinfo। সংগ্রহের তারিখ ২০১৬-০১-২২।  "Records / India v Australia T20I Match, 2013/14 / Most runs" (ইংরেজি ভাষায়)। Cricinfo। সংগ্রহের তারিখ ২০১৬-০১-২২।  "Records / India v Australia T20I Match, 2013/14 / Most wickets" (ইংরেজি ভাষায়)। Cricinfo। সংগ্রহের তারিখ ২০১৬-০১-২২।  ইএসপিএনে সিরিজের প্রথম পাতা
একবিংশ শতাব্দীতে জলদস্যুতা

একবিংশ শতাব্দীর জলদস্যুতা মূলত সোমালী জলদস্যুদের সাথে সম্পর্কিত। ২০০৫ সাল ও সোমালী গৃহযুদ্ধের দ্বিতীয় পর্যায় থেকে এ অঞ্চলে জলদস্যুতা নাটকীয়ভাবে বৃদ্ধি পায়। বিংশ শতকের শেষভাগে, ২০০১ ও ২০০৫ এর মাঝামাঝি সময়ে জলদস্যুতার অভাশ্রম বলে বিবেচ্য ভারত, ইন্দোনেশিয়া, বাংলাদেশ ও পশ্চিম আফ্রিকা উপকূলে এর প্রভাব বেশি লক্ষ্য করা গেছে। ২০০১ সালের আন্তর্জাতিক সামুদ্রিক সংস্থার এক প্রতিবেদনে উল্লেখ করা হয়, ২০০১ সালের প্রথম তিন মাসেই জলদস্যুতার ৫০টি ঘটনা ঘটেছে যার মধ্যে, ১৮টি দক্ষিণ চীন সাগরে, ১৪টি মালাক্কা প্রণালীতে, ১৩টি ভারত মহাসাগরে, ৪টি পশ্চিম আফ্যিকা উপকূলে ও একটি ফিলিপাইনে। নববর্ষের দিন, বাংলাদেশের পাথরঘাটে একটি জলদস্যু দল পাঁচটি জাহাজ আটক করে, পরবর্তীতে একই দিনে একই দল মান্দেরবারিয়াতে একটি জাহাজ আক্রোমন করে। এছাড়াও মার্চে অ্যাকচুয়ারিয়া নামে একটি জাহাজের ক্রুরা চট্টগ্রাম বন্দরে নোঙ্গর করা অবস্থায় জলদস্যুদের একটি প্রচেষ্টা ব্যর্থ করে দেয়। ৬ই ডিসেম্বর আমাজন নদীর প্রবেশপথে জলদস্যুরা নিউজিল্যান্ডের বিশিষ্ট ইয়ট-বাইচ খেলোয়াড় ও ১৯৯৫ এবং ২০০০ সালের আমেরিকা কাপ জয়ী স্যার পিটার ব্লেকের ব্যক্তিগত ইয়ট ১১৯-ফিট সীমাস্টারে আরোহণের চেষ্টা করে, এতে পিটার তাদের বাঁধা প্রদান করলে জলদস্যুরা তাকে গুলি করে হত্যা করে। ২০০২ সালে ইন্দোনেশিয়া, বাংলাদেশ ও ভারতকে জলদস্যুতার জন্য ঝুঁকিপূর্ণ দেশের তালিকায় প্রথম তিনটি দেশ হিসেবে বিবেচনা করা হয়। তালিকাটি তৈরির সময় ইন্দোনেশিয়ায় ১০২টি, বাংলাদেশে ৩২টি এবং ভারতে ১৮টি জলদস্যু আক্রোমন সংঘটিত হওয়াকে বিবেচনায় আনা হয়েছিল। ২০০৪ সালে ইন্দোনেশিয়ায় ৯৩টি ও নাইজেরিয়ায় ৩৯টিসহ সাড়া বিশ্বে ৩২৫টির মত জলদস্যুতার ঘটনা ঘটেছিল। এর ফলে ৩০ জন ব্যক্তি প্রাণ হারিয়েছেন। ২০০৫ সাল থেকে সোমালিয়া উপকূলে জলদস্যুতার প্রকোপ বৃদ্ধি পেতে শুরু করে এবং জলদস্যুরা গৃহযুদ্ধের সময় জাতিসংঘের রসদ লাইন কেটে দেয় যার ফলে রসদ সরবরাহে বিঘ্ন ঘটে ও কমপক্ষে ১৩টি ভেসেল অপহরণ করে।
ব্যবসায় সুনাম

ব্যবসায় সুনাম হল হিসাববিজ্ঞানের একটি প্রচলিত শব্দ। সাধারণত এটি একটি অস্পৃশ্য (Intangible) সম্পদ, হিসাববিজ্ঞানের ভাষায় যার গণনীয় (quantifiable) মূল্য আছে। একটি ব্যবসা যথেষ্ট সময় ধরে পরিচালিত হবার পর এর অভিজ্ঞতা, পরিচিতি, কয়টা সাধারণের কাছে এর জনপ্রিয়তা ও সুখ্যাতি এবং বিশ্বস্ত ক্রেতা তৈরীর মাধ্যমে এটি ব্যবসায় এর সুনাম জনিত সম্পদ তৈরী করতে পারে। সাধারণত ব্যবসায় সুনাম, সম্পদের খাতায় লিখা না হলেও ব্যাবসার জন্য তা সবচেয়ে বড় সম্পদ হিসেবে পরিগণিত হয়। উদাহরণ স্বরূপ একটি সফটওয়্যার কোম্পানির কথা ধরা যাক যার মোট সম্পদের পরিমাণ এক কোটি টাকা(ঋণ অগ্রাহ্য করে কোম্পানির কম্পিউটার ও অন্যান্য যন্ত্রপাতি ও সরঞ্জামের মূল্য)। তবে কোম্পানির মোট মূল্য হতে পারে দশ কোটি টাকা। কোম্পানির বিশ্বস্ত ক্রেতা, অভিজ্ঞতা, মেধা ও অন্যান্য অস্পৃশ্য সম্পদের মূল্যই এখানে প্রায় নয় কোটি টাকা। যদি কেউ উক্ত কোম্পানিটি কিনে নেয়, তবে হিসাবের খাতায় কোম্পানির মূল্য দশ কোটি টাকাই লিখা হবে। যেখানে সম্পদ এক কোটি এবং সুনাম নয় কোটি টাকা দেখানো হবে। সচরাচর কোন কোম্পানি সুনামের হিসাব রাখে না তবে অন্য কোম্পানি অধিগ্রহণ করার সময় বা অধিগৃহীত হবার পূর্বে পেশাজীবী নিরীক্ষক দ্বারা সুনামের পরিমাণ টাকার অঙ্কে নিরূপিত করে থাকে। এছাড়া ব্যবসায় সুনাম ব্যাল্যান্স শিটে সম্পদের একটি আলাদা অংশ হিসেবে থাকে। Intangible Assets Definition at Wikinvest Goodwill Definition at Wikinvest
ল্হা-বাল-পো

ল্হা-বাল-পো (ওয়াইলি: Lha Bal-po) ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন। ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তার তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন। ৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন। অনেক তিব্বতবিদের মতে ল্হা-বাল-পোর মাতা গো-তুন এবং সদ্যোজাত খ্রি-ল্দে-গ্ত্সুগ-ব্ত্সানের পিতামহী সাম্রাজ্ঞী খ্রি-মা-লোদ-খ্র্ল-স্তেংয়ের মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। অনেক ঐতিহাসিকের ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন। Ancient Tibet: Research materials from the Yeshe De Project. 1986. Dharma Publishing, California. আইএসবিএন ০-৮৯৮০০-১৪৬-৩ Pelliot, Paul. Histoire Ancienne du Tibet, Paris. Libraire d'amérique et d'orient. 1961. Lee, Don Y. The History of Early Relations between China and Tibet: From Chiu t'ang-shu, a documentary survey, p. 29. (1981). Eastern Press, Bloomington, Indiana. আইএসবিএন ০-৯৩৯৭৫৮-০০-৮. Wangdu, Pasang and Diemberger, Hildegard. (2000) dBa' bzhed: The Royal Narrative Concerning the Bringing of the Buddha's Doctrine to Tibet. Translation and Facsimile Edition of the Tibetan Text. Verlag der Österreichischen Akademie der Wissenschaften, Wien 2000. আইএসবিএন ৩-৭০০১-২৯৫৬-৪. Beckwith, C. I. "The Revolt of 755 in Tibet", pp. 1-14. In: Weiner Studien zur Tibetologie und Buddhismuskunde. Nos. 10-11. [Ernst Steinkellner and Helmut Tauscher, eds. Proceedings of the Csoma de Kőrös Symposium Held at Velm-Vienna, Austria, 13–19 September 1981. Vols. 1-2.] Vienna, 1983. Dotson, Brandon (2009) The Old Tibetan Annals, An Annotated Translation of Tibet's First History, Verlag der Österreichischen Akademie der Wissenschaften, আইএসবিএন ৯৭৮-৩-৭০০১-৬১০২-৮ Beckwith, Christopher I. (2011) Empires of the Silk Road, Princeton University Press, আইএসবিএন ৯৭৮-০-৬৯১-১৫০৩৪-৫ Sørensen, Per K. (1994) The Mirror illuminating the Royal Genealogies: Tibetan Buddhist Historiography, Harrassowitz, আইএসবিএন ৩-৪৪৭-০৩৫১০-২
এডওয়ার্ড স্যাপির

এডওয়ার্ড সাপির (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন। সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন। "Edward Sapir"। Encyclopædia Britannica। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sapir, Edward. (2005). In Encyclopedia of Cognitive Science. www.credoreference.com/entry/wileycs/sapir_edward
আবুল কালাম আজাদ (সুবেদার)

আবুল কালাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আবুল কালাম আজাদের পৈতৃক বাড়ি নোয়াখালী জেলার চাটখিল উপজেলার সাতড়াপাড়া গ্রামে। তার বাবার নাম আবদুল গণি এবং মায়ের নাম মাহমুদা খাতুন। তার স্ত্রীর নাম সালেহা বেগম। তাদের এক মেয়ে, তিন ছেলে। ১৯৭১ সালে আবুল কালাম আজাদ কর্মরত ছিলেন পাকিস্তান সেনাবাহিনীর ২৫ বালুচ রেজিমেন্টে। এ রেজিমেন্টটির অবস্থান ছিল যশোর সেনানিবাসে। ওই বছরই তাকে প্রথম ইস্ট বেঙ্গল রেজিমেন্ট থেকে সেখানে বদলি করা হয়। যোগ দেওয়ার পর ব্যাটালিয়ন অধিনায়ক তাকেসহ ওই রেজিমেন্টে কর্মরত বেশির ভাগ বাঙালিকে ছুটি দেন। মুক্তিযুদ্ধ শুরু হলে নিজ এলাকায় প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পুনর্গঠিত হওয়ার পর রাজনগর সাবসেক্টরে যুদ্ধ করেন। পরে নিয়মিত মুক্তিবাহিনীর নবগঠিত ১০ ইস্ট বেঙ্গল রেজিমেন্টে তাকে অন্তর্ভুক্ত করা হয়। আবুল কালাম আজাদ স্বাধীনতার পর বাংলাদেশ সেনাবাহিনীতে সুবেদার পদে উন্নীত হন। ১৯৯৫ সালে অবসর নেন। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ২৩-১১-২০১২"। ২০১৯-০৪-১০ তারিখে মূল থেকে আর্কাইভ করা। সংগ্রহের তারিখ ২০১৩-১০-০৬।
মোশাররফ (দ্ব্যর্থতা নিরসন)

মোশাররফ নামটি নিম্নের ব্যক্তিবর্গকে নির্দেশ করতে পারেঃ ইঞ্জিনিয়ার মোশাররফ হোসেন - বাংলাদেশী রাজনীতিবিদ ও আওয়ামী লীগের প্রেসিডিয়াম সদস্য। মুহাম্মদ মোশাররফ হোসেন - বাংলাদেশী ব্যবসায়ী ও শিল্পপতি এবং বিএনপির রাজনীতিবিদ। মীর মশাররফ হোসেন - বাঙালি সাহিত্যিক। মোশাররফ করিম (অভিনেতা) - বাংলাদেশের একজন জনপ্রিয় নাট্যাভিনেতা। খালেদ মোশাররফ - বাংলাদেশ স্বাধীনতা যুদ্ধের একজন বীর মুক্তিযুদ্ধা ও বীর উত্তম পদক প্রাপ্ত। পারভেজ মুশাররফ - পাকিস্তানের সাবেক রাষ্ট্রপতি, এবং সেনা প্রধান। এছাড়াও দেখতে পারেন, মোশাররফ করিম (দ্ব্যর্থতা নিরসন)। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
১৬২০-এর দশকে জলদস্যুতা

৪ থেকে ১৯শে জুলাই পর্যন্ত ১৪দিন ওলন্দাজ বারবারি জলদস্যু মুরাত রেইস দ্য ইয়ংগার আইসল্যান্ড-এর আস্টারল্যান্ড ও ভেস্টমানায়েজার আক্রমণ করেন। ভেস্টমানায়েজারের আক্রমনকে তুর্কী অপহরণ হিসেবে ডাকা হয়।
১৬৩০-এর দশকে জলদস্যুতা

২০শে জুন মুরাত রেইস দ্য ইয়ংগার বাল্টিমোর লুণ্ঠন কর, যেখানে তিনি ১০৮ জন ইংরেজ আবাদকারী ও স্থানীয় আইরিশ জনগণকে আটক করেন। প্রায় সকল গ্রামবাসীদেরকে লোহার শিকলে আবদ্ধ করা হয় এবং দক্ষিণ আফ্রিকায় দাসত্ব বরণ করতে হয়।
ডেগেনডর্ফ

ডেগেনডরফ (জার্মান: Deggendorf) দক্ষিণ জার্মানিতে অবস্থিত একটি শহর। ডেগেনডরফ সীমিত বাবারিয়ান জেলার একটি বড় প্রশাসনিক অঞ্চল। ১৯৯৪ খ্রিস্টাব্দে ডেগেনডরফ ইন্সটিটিউট অফ টেকনোলজি স্থাপিত হয়। "Fortschreibung des Bevölkerungsstandes"। Bayerisches Landesamt für Statistik und Datenverarbeitung (German ভাষায়)। ৩১ ডিসেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) ডেগেনডরফ ইন্সটিটিউট অফ টেকনোলজি। City of Deggendorf home page
ডেগেনডর্ফ ইনস্টিটিউট অফ টেকনোলজি

ডেগেনডর্ফ ইনস্টিটিউট অফ টেকনোলজি জার্মানির ডেগেনডর্ফে অবস্থিত একটি সরকারী বিশ্ববিদ্যালয়। প্রতিষ্ঠানটি ১৯৯৪ সালে প্রতিষ্ঠিত হয়। president ওয়েব্যাক মেশিনে আর্কাইভকৃত ১৯ অক্টোবর ২০১৩ তারিখে, অতিরিক্ত লেখা। fakultäten ওয়েব্যাক মেশিনে আর্কাইভকৃত ২০ অক্টোবর ২০১৩ তারিখে, অতিরিক্ত লেখা। ডেগেনডরফ ইনস্টিটিউট অফ টেকনোলজির ওয়েবসাইট